A 2000 és 2019 közötti időszakban Magyarországon elkövetett, befejezett öngyilkosságok statisztikai elemzése
Authors: Németh Attila , Döme Péter , Drótos Gergely , Rihmer Zoltán 
Published: August 2021

Összefoglaló.
Bevezetés: Az öngyilkosság régóta jelentős probléma hazánkban.
Célkitűzés: Az elmúlt 20 év során elkövetett, befejezett
öngyilkosságok elemzése három időintervallumban (2000–2006, 2006–2010,
2010–2019) nemek, korcsoportok, az elkövetési mód, a családi állapot és a
munkanélküliség szempontjából. További célunk volt a pszichiátriai ellátást
negatívan érintő, 2007. évi egészségügyi reform suicid halálozással való
összefüggéseinek vizsgálata. Módszer: A suicid halálozást a
Központi Statisztikai Hivatal adatainak felhasználásával elemeztük. Az évenkénti
suicid rátát 100 000 lakosra adtuk meg. Az adatok statisztikai feldolgozásához
az Excel 2011-es, az SPSS 23-as és az amerikai NIH Jointpoint programjának
4.8.0.1-as verzióját használtuk. Eredmények: 2000 és 2019
között 51,4%-kal csökkent a suicid halálozás (nők: 15,57 vs. 7,69/100 000 fő;
férfiak: 51,5 vs. 24,73/100 000 fő, összlakosság: 32,61 vs. 15,85/100 000 fő). A
legnagyobb mértékben a férfiak és a középkorúak körében csökkent a mortalitási
ráta, a legkevésbé a fiatal, egyedülálló nőknél. A leggyakoribb elkövetési mód
változatlanul az akasztás (58,4%). A 20 évig tartó rátacsökkenés 2006 után több
évre megtorpant, és egészen 2010-ig nagyjából konstans maradt (24,43 vs.
24,88/100 000 fő). Azt feltételezzük, hogy ennek hátterében jelentős részben a
pszichiátriai ellátórendszert negatívan érintő, 2007-ben bevezetett egészségügyi
reform állt. Ez a megtörés kimutatható volt szinte minden korcsoportnál, a
leggyakoribb elkövetési módoknál, és egyaránt érintette a
hajadonokat/nőtleneket, a házasokat, az özvegyeket és az elváltakat. Csak 2010
után kezdődött újra a suicid mortalitás szignifikáns csökkenése. Az utolsó 10 év
alatt 36,3%-kal csökkent a suicid mortalitás (24,88 vs. 15,85/100 000 fő), ami
kiemelkedő eredmény az európai országok körében. Következtetés:
Egy elhibázott, a pszichiátriai ellátórendszert sújtó egészségügyi reform
következményeként az addig egyenletesen csökkenő suicid halálozás üteme 2006
után megtört, és néhány évig stagnált. Több évig tartott, mire bizonyos mértékig
rendeződött a pszichiátriai ellátórendszer, és ennek köszönhetően 2010 után
ismét folyamatosan és szignifikánsan csökkent a suicid mortalitás. Orv Hetil.
2021; 162(32): 1283–1296.
Summary.
Introduction: In Hungary, suicide has been a major public
health issue for a long time. Objective: Our objective was to
examine data on completed suicide cases in Hungary from a 20-year period divided
into three intervals (2000–2006; 2006–2010; 2010–2019) grouped by sex, age,
methods of commitment, marital and employment statuses. An auxiliary aim was to
assess the associations between the healthcare reform in 2007 (with unfavourable
impacts on the psychiatric care system) and suicide mortality.
Method: Data on suicide were provided by the Hungarian
Central Statistical Office. In all cases, the yearly suicide rates were given
for 100 000 inhabitants. For statistical calculations, we used Excel 2011, SPSS
v. 23 and NIH Joinpoint Regression Program v. 4.8.0.1. Results:
Between 2000 and 2019, there was a 51.4% reduction in the suicide mortality
(females: 15.57 vs. 7.69/100 000; males: 51.5 vs. 24.73/100 000; total
population: 32.61 vs. 15.85/100 000). The greatest declines occurred among males
and middle-aged. At the same time, the rate of young single females declined
only slightly. The most common method of commitment remained hanging (58.4%).
During the 20-year-long period investigated, there was a temporary halt between
2006 (24.43/100 000) and 2010 (24.88/100 000) in the otherwise steadily
declining trend of the rate. One of the major underlying causes of this plateau
is presumed to be the healthcare reform commenced in 2007 with negative impacts
on psychiatric services. This plateau was observable in almost all
subpopulations irrespective of their age, marital status and the suicide method
they used. The decline of the rate restarted only after 2010. In the last 10
years, suicide mortality has decreased by 36.3% (from 24.88 to 15.85/100 000) in
Hungary, which is a very good result in a European comparison.
Conclusion: Due to an unsound health reform threatening the
psychiatric care, the previously experienced declining trend of the suicide rate
halted in 2006 and has remained almost unchanged for a few years during which
psychiatric services could be restored in some degree. From 2010, as a
consequence of this restoration, the marked decline of the suicide rate
restarted and has been remained stable. Orv Hetil. 2021; 162(32): 1283–1296.